kardosdrur/scandi-wiki huggingface dataset:
Lütau

Lütau er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Lütau ligger ved Bundesstraße 209 cirka seks kilometer nord for floden Elben og byen Lauenburg og ti kilometer øst for Geesthacht.

Eksterne kilder/henvisninger 

 
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Teknik på farfars tid

Teknik på farfars tid er et privatejet museum med fokus på tekniske ting fra det tidlige 1900-tal som ligger i bydelen Berga i Helsingborg.

Museet åbnede i 1970 som "Helsingborgs Automotive" af ingeniør Bengt Strand og var grundlagt på hans omfattende samlinger af forskellige kuriosa og historiske genstande. Museet har til huse i en 5.000 kvadratmeter stor bygning i et industriområde i bydelen Berga. I samlingerne indgår et antal veteranbiler, over 20 ældre traktorer, lantbrugsmaskiner, motorcykler, knallerter, dampmaskiner, og til og med fly. Museet indeholder også en komplet landhandel fra århundredskiftet 1900 og en ældre smedje med bilværksted, som tidligere lå i Fleninge uden for Helsingborg. Museet har også et antal radioapparater og anden radioudrustning, TV-apparater, vareautomater, telefonudrustning, fotografi- og filmudrustning, legetøj og andre genstande fra de seneste århundreder. Bengt Strand fik Helsingborgs Kulturpris i 1989.

Eksterne henvisninger 

 Hjemmeside 
 "Teknik på farfars tid", side 401 i Helsingborgs stadslexikon − Helsingborg: Helsingborgs lokalhistoriska förening. 

Museer i Sverige
Helsingborg
Tekniske museer
Birger Lilja Kristoffersen

Birger Lilja Kristoffersen er en dansk arkitekt født d. 12. november 1952 og er den længest siddende planchef i Kommune Kujalleq.

Byplanlæggere fra Danmark
Arkitekter fra Danmark
Personer fra København
Erhvervsfolk fra Grønland
Personer fra Qaqortoq
Sövdeborg

Sövdeborgs slot er et svensk slot i Sövde socken i Sjöbo kommun i Skåne, som består af en hovedbygning og to fløje. I den sydøstlige hjørne findes et rundt tårn. "Stensalen" i stueetagen har et rigt dekoreret loft med stuk. Vest for slottet er en del af den delvist drænede sø forvandlet til en engelsk park med gravede kanaler. Fra søen nord for Slotsholmen ledes vandet ned i parkens kanaler og de gamle voldgrave

Historie 
Sövdeborg anses være omtalt af Saxo som Sygostha eller Sygastha hvor biskop Absalon i 1180 blev angrebet af befolkningen i Skåne. Oprindeligt lå gården på en ø i den nordlige del af Sövdesjön ved Sövde Kirke. Det tilhørte Lund-biskopper i hele middelalderen. Ved reformationen hørte Sövdeborg til den danske krone og blev solgt i 1587 til Frederik Lange. Han opgav middelalderslottet og opførte i 1590-1597 et nyt slot i den sydlige ende af den lille Sövdeborg Hav. Langes slot bestod af den østlige og sydlige fløj, og tårnet i sydøst og var omgivet af en voldgrav.

I 1630 blev Sövdeborg overtaget af Danmarks rigeste mand, statsraaden Tage Ottesen Thott. Sønnen Otte Thott, der er nævnt som ejer i 1639, byggede en fløj mod nord og gav hovedbygningen et overdådigt interiør, der til dels stadig er bevaret. Da Skåne blev svensk i 1658 svor Ottes søn, Holger Thott, den svenske konge troskab, men blev dog tvunget til at flygte til Danmark. Efter krigen blev Sövdeborg i 1679 solgt til generalguvernør i Skåne, Rutger von Ascheberg. Sövdeborg overgik ved Aschebergs død i 1693 til hans søn (død 1722), søstre og niecer, herunder admiral Claes Sparre. Ved  køb og arv kom ejendommen  i 1735 til general Johan August Meijer Feldt Elder og hans søn feltmarskal Johan August Meijer Feldt D. Y.. Sidstnævnte solgte i 1788 Sövdeborg til grev Karl Gustav Piper. Piper købte i 1795 det nærliggende Snogeholm og efterlod begge godser som arv til sin søn, senere kammerherre grev Erik Piper. Under hans søn Karl Erik Piper gennemgik 1500-talsborgen en ombygning under professor Carl Georg Brunius i 1840-1844, hvor bygningens ydre blev dekoreret med middelalderlige elementer i næsten romansk stil. Ved hans død i 1849 overgik godset til hans tre børn. Sövdeborg gik i 1850 til den ældste søn, grev Alfred Piper, der døde i 1910. Via ægteskabet overgik slottet til familien Stjernswärd. Det er nu ejet af Erik Stiernswärd.

Loftet i den røde salon fra 1600-tallet består af nogle og tredive felter med udskæringer af brændt, forgyldt egetræ i bruskbarok.

Kilder og eksterne henvisninger 
 Om Sövdeborg, Sylve Åkesson 

Slotte i Skåne
Todd Canedy

Todd Canedy (født 26 november 1952 i Flora, Illinois, USA, død 15. december 2015) var en amerikansk trommeslager, sangskriver og lærer.

Canedy studerede trommer og musikteori på California State University Fullerton hos bl.a. Louis Bellson. Han kom i 1972 til Europa, hvor han slog sig ned og spillede med musikere såsom Horace Parlan, Ack Van Rooyen, Peter Herbolzheimer, Wolfgang Grandy-Schmid og Christian Bruhn.

Han underviste også i trommer på Swiss Jazz School i Schweiz , og blev senere i 1980erne studiemusiker i Tyskland, hvor han indspillede og komponerede musik til en lang række film, lige fra spillefilm til populære tegnefilm og slagermusik i tiden.

Udvalgte indspilninger 

 Austria Drei - 1980
 Captain Future - Tegnefilm Soundtrack - 1980

Kilde 

Trommeslagere fra USA
Komponister fra USA
Lærere
Udbetaling Danmark

Udbetaling Danmark er en offentlig myndighed, der står for udbetaling af en række offentlige ydelser, og hører under ATP Koncernen.

Myndigheden har ansvar for en række offentlige ydelser – fx boligstøtte, folkepension, førtidspension, barselsdagpenge, familieydelser, international pension, international social sikring, begravelseshjælp, delpension, efterlevelseshjælp og fleksydelse.

Betjeningen af borgerne foregår pr. telefon, digital post, samt via selvbetjening på borger.dk. Borgere, der har brug for betjening ved fysisk fremmøde, skal henvende sig i kommunen - også når det drejer sig om Udbetaling Danmarks områder.

Sigtet med at samle opgaverne i Udbetaling Danmark er at gøre sagsbehandlingen mere ensartet og effektiv. Gevinsten er en mere ensartet service, der følger best practice, og i sidste ende er med til at styrke borgernes retssikkerhed.

Kort fortalt om Udbetaling Danmark 
Udbetaling Danmark overtog myndighedsansvaret for fem kommunale områder – folkepension og boligstøtte – i perioden 1. oktober 2012 til 1. marts 2013. Ansvaret for de internationale pensions- og sikringsopgaver overgik fra det daværende Pensionsstyrelsen til Udbetaling Danmark den 1. juni 2013.

Den 1. maj 2015 overgik endnu fem områder fra kommunerne – blandt dem var fleksydelse og internationale sygesikringsopgaver (fx EU-sygesikringskortet).

ATP udfører arbejdet som kostdækket virksomhed, hvor Udbetaling Danmark afregner med kommunerne efter et administrationsbidrag.

Eksterne links 
 Udbetaling Danmarks side på atp.dk
 Bekendtgørelse om Udbetaling Danmark

Offentlig forvaltning
Tobias Colding

Frederik Tobias Holck Colding er en dansk matematiker, født i København. Colding har siden 2005 været professor i matematik ved Massachusetts Institute of Technology, og fra 2006 Adjungeret professor ved Københavns Universitet. Han blev medlem af DTUs bestyrelse i november 2016. Hans forskning er indenfor områder som; differentialgeometri, og differentialligninger, der beskiftiger sig med minimal-overflader. Colding har på det seneste også beskæftiget sig med at opstille matematiske modeller der beskriver meningsudvekslinger mellem grupper af mennesker, og hvor lang tid der går før der opnåes enighed. 

Colding fik sin ph.d. fra University of Pennsylvania i 1992. for sin afhandling med titlen A.D. Alexandrov's Spaces in Riemannian Geometry, skrevet under vejledning af Christopher Croke.

Priser 
 2010: AMS Oswald Veblen Prize in Geometry 
2016: Carlsbergfondets Forskningspris

Se også 
 L.A. Colding

Henvisninger 

Matematikere fra Danmark
Personer fra København
Geometere
Medlemmer af Videnskabernes Selskab
Personer i Kraks Blå Bog
Fernando Codá Marques

Fernando Codá Marques (født 8. oktober 1979) er en brasiliansk matematiker indenfor felterne geometri og topologi. Han er professor ved Princeton. Han er mest kendt for at have bevist Willmores formodning.

Marques fået sin Ph.D. på Cornell University i 2003. for sin afhandling med titlen Existence and Compactness Theorems on Conformal Deformation of Metrics, skrevet under vejledning af José F. Escobar.

Se også 
 :en:Oswald Veblen Prize in Geometry

Henvisninger 

Matematikere fra Brasilien
Geometere
Gyllenhaal

Gyllenhaal er en svensk adelsslægt fra Älvsborgs län. Den nedstammer fra kongsbonden Gunne Olsson i Härene, også kaldet Gunne Haal. Hans søn kavaleriløjtnant Nils Haal (død 1680 eller 1681) adledes 1652 under navnet Gyllenhaal. Slægten introduceredes på Riddarhuset i 1672. Anders Leonard Gyllenhaal udvandrede 1866 til USA og grundlagde en amerikansk slægtsgren, hvoraf flere medlemmer har udmærket sig i filmbranchen.

Til slægten hører blandt andet Johan Abraham Gyllenhaal, Leonard Gyllenhaal, Carl Henrik Gyllenhaal, Lars Herman Gyllenhaal, Mathilda Gyllenhaal, Stephen Gyllenhaal, Lars Gyllenhaal, Jake Gyllenhaal og Maggie Gyllenhaal.

En gren af slægten fik friherrelig værdighed 1837 (introduceret på Riddarhuset i 1838 som slægt nr 388), en anden 1843 (introduceret 1844 som nr 396, Gyllenhaal til Härlingstorp).

Se også 
 Svenskt biografisk lexikon band 17, 1967-1969.
 Genealogi for slægten Gyllenhaal

Adelsslægter fra Sverige
Slægten Gyllenhaal
Kom lad os danse

Kom lad os danse er det syvende studiealbum fra den dansk sanger og satiriker Niels Hausgaard. Det blev udgivet i 1985. Hugo Rasmussen medvirker på bas.

Spor 
Side 1
 "Opsving" - 3:28
 "Kom Lad Os Danse" - 3:00
 "Din Vilje Ske" - 3:20
 "Skønsang" - 3:12
 "Skidt Tilpads" - 2:22
 "Velstand" - 3:30
 "Den Sidste Ting" - 3:44

Side 2
 "Kender Jeg Dig" - 3:19
 "Bette Stinne" - 1:34
 "Poesi" - 2:58
 "Hovedpine" - 2:40
 "Den Uskyldige" - 3:19
 "Ligeglad" - 3:19
 "Søde Druer" - 4:29

Referencer

Eksterne henvisninger 
Kom lad os danse på Discogs

Niels Hausgaard-album
Album fra 1985
VM i curling 2017 (kvinder)

Verdensmesterskabet i curling for kvinder 2017 var det 39. VM i curling for kvinder gennem tiden. Mesterskabet blev arrangeret af World Curling Federation og afviklet i Beijing, Kina i perioden 18. - 26. marts 2017. Kina var VM-værtsland for første gang.

Mesterskabet blev vundet af Canadas hold bestående af skipper Rachel Homan, Emma Miskew, Joanne Courtney og Lisa Weagle samt reserven Cheryl Kreviazuk, som gik ubesejrede gennem turneringen med tretten sejre i træk, og holdet blev dermed det første nogensinde, der spillede en VM-turnering for kvinder uden nederlag. Det var 16. gang, at mesterskabet blev vundet af et canadisk hold, men det var første gang siden 2008, at canadierne kunne rejse hjem med guldmedaljerne om halsen, og perioden på ni år mellem de to triumfer var den indtil da længste periode mellem to verdensmesterskaber vundet af Canada. I finalen besejrede canadierne Ruslands hold under ledelse af skipper Anna Sidorova, som sikrede at Rusland for første gang nogensinde kunne rejse hjem fra VM i curling med sølvmedaljer. Russsernes bedste VM-resultat indtil havde indtil da været de tre bronzemedaljer, som holdet havde vundet de tre foregående år. Bronzemedaljerne blev vundet af Skotlands hold anført af Eve Muirhead, som i bronzekampen besejrede Sverige (med Anna Hasselborg som skipper) med 6-4, og som dermed vandt VM-medaljer for første gang siden sejren i 2013.

Danmark blev repræsenteret af et hold fra Hvidovre Curling Club under ledelse af Lene Nielsen. Holdet sluttede på 12.-pladsen efter at have opnået et sejr og ti nederlag i grundspillet.

Hold 

Mesterskabet havde deltagelse af 12 hold: otte fra Europa, to fra Panamerika og to fra Asien/Oceanien:

De otte europæiske pladser gik til de syv bedst placerede hold ved A-EM i curling 2016 samt til A-EM's nr. 8, Italien, der i en dyst bedst af tre kampe om den sidste plads besejrede vinderen af B-EM. Fra Asien og Oceanien kvalificerede det bedste hold fra Stillehavsmesterskabet i curling 2016, Sydkorea, sig til VM, hvortil værtslandet Kina var født deltager. I Panamerika kvalificerede det bedst placerede hold fra VM i 2016, Canada, sig direkte, mens USA besejrede Brasilien med 3-0 i kampe i kvalifikationen om den anden plads.

Resultater 

Rachel Homan

Grundspil 

De tolv deltagende hold spillede først et grundspil alle-mod-alle, hvilket gav elleve kampe til hvert hold. De fire bedste hold efter grundspillet, Canada, Rusland, Sverige og Skotland, gik videre til slutspillet om medaljer, der afvikledes som et Page playoff med bronzekamp.

Slutspil 

De fire bedste hold fra grundspillet, Canada, Rusland, Sverige og Skotland, spillede om medaljerne i slutspillet, der blev afviklet som et Page playoff med bronzekamp.

Skema

Kampe

Samlet rangering

Kilder / eksterne henvisninger 
World Curling Federation - Ford World Women's Curling Championship 2017

Noter 

2017 (Kvinder)
Curling i 2017
Sport i Beijing
Curling i Kina
VM i curling 2017 (mænd)

Verdensmesterskabet i curling for mænd 2017 var det 59. VM i curling for mænd gennem tiden. Mesterskabet blev arrangeret af World Curling Federation og afviklet i arenaen Rexall Place i Edmonton, Alberta, Canada i perioden 1. - 9. april 2017. Canada var VM-værtsland for 23. gang, og det var anden gang at mesterskabet blev afholdt i Edmonton. Første gang var i 2007.

Mesterskabet blev vundet af Canadas hold bestående af Brad Gushue, Mark Nichols, Brett Gallant, Geoff Walker og Tom Sallows, som gik ubesejret gennem turneringen, og som i finalen besejrede Sveriges hold, anført af Niklas Edin, med 4−2. Det var 36. gang i alt og andet år i træk, at et canadisk hold vandt VM-titlen. Bronzemedaljerne blev vundet af Schweiz, som i bronzekampen vandt med 7−5 over USA.

Finalen blev overværet af 7.292, og mesterskabsstævnet havde i løbet af de ni dage i alt besøg af 85.214 tilskuere.

Mesterskabet gjaldt endvidere sammen med det foregående VM som kvalifikationsstævner til curlingturneringen ved de olympiske vinterlege i 2018, og resultaterne medførte, at Canada, Storbritannien (i skikkelse af Skotland), Japan, Norge, Sverige, Schweiz og USA kvalificerede sig direkte til den olympiske curlingturnering, hvortil Sydkorea som værtsland i forvejen var automatisk deltager. Det betød samtidig, at Kina, Tjekkiet, Danmark, Finland, Tyskland, Italien, Holland og Rusland var henvist til at spille om de sidste to ledige pladser i OL-turneringen ved WCF's OL-kvalifikationsstævne i Plzeň, Tjekkiet i december 2017.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien:

De otte europæiske pladser gik til de syv bedst placerede hold ved A-EM i curling 2016 samt til vinderen af B-EM, Holland, der vandt en dyst bedst af tre kampe om den sidste plads over A-EM's nr. 8. Fra Asien og Oceanien kvalificerede de to bedste hold fra Stillehavsmesterskabet i curling 2016, Japan og Kina, sig til VM. I Panamerika kvalificerede værtslandet Canada sig automatisk, mens USA sikrede sig den anden ledige plads ved at besejre Brasilien med 3-0 i kampe.

Resultater 

De tolv deltagende hold spillede først et grundspil alle-mod-alle, hvilket gav elleve kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De fire bedste hold i grundspillet, Canada med elleve sejre, Sverige med ni sejre, samt Schweiz og USA med otte sejre, gik videre til slutspillet.

Slutspil 

De fire bedste hold fra grundspillet, Canada, Rusland, Sverige og Skotland, spillede om medaljerne i slutspillet, der blev afviklet som et Page playoff med bronzekamp.

Skema

Kampe

Samlet rangering

Kilder / eksterne henvisninger 
World Curling Federation - Ford World Men's Curling Championship 2017

Noter 

2017 (mænd)
Curling i 2017
Curling i Canada
Sport i Edmonton
VM i curling 2018 (mænd)

Verdensmesterskabet i curling for mænd 2018 var det 60. VM i curling for mænd gennem tiden. Mesterskabet blev arrangeret af World Curling Federation og afviklet i arenaen Orleans Arena i Las Vegas, Nevada, USA i perioden 31. marts - 8. april 2018. USA var VM-værtsland for ottende gang, men det var første gang at mesterskabet bliver afholdt i Las Vegas. Siden foregående VM var mesterskabet blevet udvidet fra 12 til 13 hold og antallet af hold i slutspillet udvidet fra fire til seks hold.

Mesterskabet blev vundet af Sveriges hold bestående af Niklas Edin, Oskar Eriksson, Rasmus Wranå, Christoffer Sundgren og reserven Henrik Leek, som kun tabte én kamp i hele mesterskabet, og som i finalen besejrede Canadas hold, anført af Brad Gushue, med 7−3. Det var ottende gang i alt, at det svenske hold vandt VM-titlen, og det var tredje gang, at skipper Niklas Edin førte et hold til guldmedaljer ved VM. Det var andet år i træk, at VM-finalen var et opgør mellem Sverige og Canada. Bronzemedaljerne blev vundet af Skotlands hold anført af Bruce Mouat, som dermed vandt VM-medaljer for første gang siden 2013, og som i bronzekampen vandt med 11−4 over Sydkorea, der dermed tangerede fjerdepladsen fra 2017, der var holdets indtil da bedste VM-resultat.

Danmark var for andet år i træk ikke kvalificeret til mesterskabet.

Hold 

Mesterskabet havde deltagelse af 13 hold: Otte fra Europa, to fra Panamerika og tre fra Asien/Oceanien:

De otte europæiske pladser gik til de syv bedst placerede hold ved A-EM i curling 2017 samt til vinderen af en dyst bedst af tre kampe om den sidste plads mellem A-EM's nr. 8 og vinderen af B-EM. Fra Asien og Oceanien kvalificerede de to bedste hold fra Stillehavsmesterskabet i curling 2017 sig til VM. I Panamerika kvalificerede værtslandet USA sig automatisk, mens Canada var det eneste andet tilmeldte hold.

Resultater 

De tretten deltagende hold spillede først et grundspil alle-mod-alle med tolv kampe til hvert hold. De seks bedste hold efter grundspillet gik videre til slutspillet om medaljer.

Grundspil 

De tretten hold spillede en enkeltturnering alle-mod-alle, hvilket gav tolv kampe til hvert hold. De to bedste hold i grundspillet gik videre til semifinalerne, mens holdene, der endte på 3.- til 6.-pladsen gik videre til kvartfinalerne. Ved samme antal sejre placeres vinderen af den indbyrdes kamp højest.

Slutspil 

De seks bedste hold fra grundspillet spillede i slutspillet om medaljer. De to bedste hold i grundspillet startede slutspillet i semifinalerne, mens de øvrige fire hold startede i kvartfinalerne, hvor de spillede om de sidste to ledige pladser i semifinalerne.

I kvartfinalerne mødtes holdene, der var blevet nummer 3 mod 6 og 4 mod 5, mens vinderen af grundspillet i semifinalen spillede mod den af kvartfinalevinderne, der sluttede på den dårligste placering i grundspillet.

Kvartfinaler

Semifinaler

Bronzekamp

Finale

Samlet rangering

Kilder / eksterne henvisninger 
World Curling Federation - World Men's Curling Championship 2018  
WCF Results & Statistics - World Men's Curling Championship 2018

Noter 

2018 (mænd)
Curling i 2018
Curling i USA
Sport i Las Vegas
Viking Baadene

Viking Baadene / Vikingbåtarna var et dansk rederi, som sejlede forlystelsessejlads på Øresund i årene 1953-1972. Selskabet besejlede ruten Havnegade-Landskrona, men besejlede også Bellevue, Hven, Malmø (i en kort periode i midt 50'erne), Helsingborg samt ruten København (Havnegade) - Trelleborg i efteråret 1964. Viking Baadene sejlede også fra København (Kalkbrænderihavnen) til Sverige omkring 1959.

Viking Baadene blev grundlagt og drevet af Knud Foldschack, og finansieringen af det første skib stammede fra hans hustru Inez Johansen. Familien omkring Knud Foldschack var efterfølgende involveret i driften af firmaet, såvel hustruen Inez som deres søn Knud (senere kendt som advokat), hans senere hustru Ebba samt deres fælles søn, som ligeledes hedder Knud.

Det oprindelige skib var indlejet, men efterfølgende blev flåden udvidet med både lejet og nybygget tonnage.

Efter en række gode år indstillede Viking Baadene driften grundet ændret lovgivning, øget kontrol med skatter og afgifter samt skibsrederens gæld til Alex Brask Thomsen. 

Selskabet bag Viking Baadene, A/S af 27.03.1957, gik i betalingsstandsning i efteråret 1971. Selskabets skibe og ruten København (Havnegade) - Landskrona blev overtaget af Coland A/S, der under navnet Centrumlinjen drev Viking Bådene fra august 1972 til 30. juni 1973.

Flåde 
 m.s. Gay Viking  
m.s. Svan - oprindeligt chartret af Rederiet Sundfarten
(s.s. Oslo) - chartret af Rederiet Sundfarten
m.s. Olympia
m.s. Backafall av Ven
(m.s. Ellerbek) - samsejling - chartret af Rederiet Sundfarten
m.s. Victoria
m.s. Stadt Kiel
s.s. Lucullus
s.s.Tranekjær (sommercharter)
m.s. Knut Viking
m.s. Athena
m.s. Rolf Viking ex. Stade - oprindeligt chartret af Rederiet Sundfarten
m.s. Knud Viking ex. Laboe
m.s. Thor Viking
m.s, Dan Viking
m.s. Svea Viking

Referencer

Eksterne henvisninger 
 Lene Johansen: Knud den heldige, Art People, 2007

Rederier fra Danmark
Etableret i 1957
Ophørt i 1972
Marsvinsholm slot

Marsvinsholm slot er et svensk slot på godset af samme navn i Balkåkra sogn i Ystad kommune i Skåne. Det ligger 12 km fra Ystads centrum, syd for E65 og nord for jernbanen mod Malmø.

Historie 
Godset omtales undertiden som Bosøe, Borsøe og Borsøy i begyndelsen af det 14. århundrede. I midten af det 16. århundrede var det ejet af medlemmer af Ulfeldt-slægten. Det blev omkring 1630 overtaget af Otte Marsvin, som byggede slottet og opkaldte det efter sig selv. Det blev nedarvet til brodersønnen Christian Urne.

Gennem arv og handel tilhørte godset slægterne Thott, von Königsmarck, De la Bordie, Sjöblad, Ruuth, Piper, Tornérhielm og Wachtmeister. Udenrigsstatsminister greve Carl Wachtmeister solgte i 1854 det, der endnu ikke var solgt fra til baron Jules Stiernblad. Hans datter var grevinde Ida Ehrensvärd, hvis børn fra første ægteskab, Rutger, Louise og Madeleine Bennet, ejede slottet til 1910. To år senere blev det solgt til danskeren Johannes Johannesen, hvorfra det i 1938 gik i arv til hans datter Anna Margrethe og hendes mand Jørgen Wendelboe-Larsen. Deres søn Erik arvede slottet og solgte det i 1978 til Bengt Iacobaeus. Dennes søn Tomas Iacobaeus ejer Marsvinsholm.

Slottet blev opført i 1644-48 af Otte Marsvin på pæle i en lille sø. Det udgør en firkant i fire etager og er i de nordvestlige og sydøstlige hjørner forsynet med tårne i fem etager. I 1782-86 gennemførte grev Eric Ruuth en gennemgribende renovering af slottet. 1856-57 lod friherre Jules Stiernblad den danske arkitekt Christian Zwingmann stå for en grundig restaurering af slottet i Christian 4.s stil.

Begivenheder 
Slottet ligger tæt på Marsvinsholm station, hvor toget stopper i forbindelse med de teaterforestillinger, som Ystads Stående Teatersällskap har opført ved slottet siden 1996. I sommeren 2007 blev der anlagt en skulpturudstilling i slotsparken. Den fornys årligt.

Eksterne henvisninger 
Marsvinsholms skulpturpark 
Marsvinsholms Teater
 

Slotte i Skåne
Bygninger, konstruktioner og anlæg i Ystad
Skøyenåsen Station

Skøyenåsen Station (Skøyenåsen stasjon) er en metrostation på Østensjøbanen på T-banen i Oslo. Stationen ligger i Skøyenåsen i bydelen Østensjø.

I 2015 blev stationen ombygget til metrostandard med genåbning 10. januar 2016. I den forbindelse blev der etableret LED-belysning, to læskure på hver perron, cykelparkering og en ny adgangsvej til Skøyenåsen Skole.

Eksterne henvisninger 

T-banestationer i Oslo
Etableret i 1967
Godlia Station

Godlia Station (Godlia stasjon) er en metrostation på Østensjøbanen på T-banen i Oslo. Stationen ligger i Godlia i bydelen Østensjø.

Fra 7. april 2015 til 10. januar 2016 var stationen lukket for opgradering til metrostandard med LED-belysning, læskure og universel udformning.

Eksterne henvisninger 

T-banestationer i Oslo
Etableret i 1966